《金缕曲 秀崧世妹随幕端溪，赋此送之》
清代·叶璧华

此别何时会。忆春风、梨云庭院，蝶阑同戏。擘韵摊笺才迭唱，一曲骊歌分袂。

盼芳草、斜阳旧地。不是催诗梅雨洒，是骚人、并作分离泪。

垂杨岸，空萦思。

扁舟坐爱湖山霁。采端溪、琳腴片石，摩娑称意。玉巽珠飘随咳唾，香晕墨痕盈纸。

最艳羡、双兼福慧，更有生花眉史笔，想联篇、吟罢妆台倚。

毋金玉，音须寄。

作者简介：1841-1915，字润生，别字婉仙，客家人，嘉应白渡堡（今梅县丙村镇）卢陵乡人，自号古香阁主人。是清末民初岭东著名女诗人、教育家。与大埔范荑香、嘉应黎玉珍并称“晚清粤东三大女诗人”，著有《古香阁诗集》2卷。